Document ID: 32009R0151

UREDBA KOMISIJE (ES) št. 151/2009
z dne 20. februarja 2009
o spremembi Uredbe Komisije (ES) št. 619/2008 o odprtju stalnega razpisa za izvozna nadomestila za nekatere mlečne proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 161(3), člena 164(2)(b) in člena 170 v povezavi s členom 4 Uredbe,
ob upoštevanju naslednjega:
(1)
V Uredbi Komisije (ES) št. 619/2008 (2) so določena pravila o stalnem razpisu za izvozna nadomestila za nekatere mlečne proizvode. Člen 2 izključuje nekatere namembne kraje iz dodelitve izvoznega nadomestila.
(2)
Uredba Komisije (ES) št. 57/2009 z dne 22. januarja 2009 o določitvi izvoznih nadomestil za mleko in mlečne izdelke (3) iz dodelitve izvoznega nadomestila od 23. januarja 2009 izključuje izvoz iz člena 36(1), člena 44(1) in člena 45(1) Uredbe Komisije (ES) št. 800/1999 z dne 15. aprila 1999 o skupnih podrobnih pravilih za uporabo sistema izvoznih nadomestil za kmetijske proizvode (4).
(3)
Uredbo (ES) št. 619/2008 je zato treba ustrezno spremeniti.
(4)
Ker je treba namembne kraje, ki niso upravičeni do izvoznih nadomestil prek razpisnega postopka, čimprej prilagoditi tistim, ki so izključeni iz skupnih nadomestil, mora ta uredba začeti veljati dan po objavi v Uradnem listu Evropske unije.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V členu 2 Uredbe (ES) št. 619/2008 se kot točka (d) doda naslednje besedilo:
„(d)
dobave iz člena 36(1), člena 44(1) in člena 45(1) Uredbe Komisije (ES) št. 800/1999 (5).
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. februarja 2009

Labels: 3
17